text: [{"text_idx": "#000005", "text": "Savnsfl\u00f8gan 12 go\u0301\u00f0ir hja\u0301 Martin Joensen var\u00f0 umm\u00e6ld i\u0301 seinasta Brunsj umm\u00e6linum a\u0301\u00f0renn summarste\u00f0gin. Eg gloymdi at leggja ta\u00f0 u\u0301t ta\u0301, men fyri at fa\u0301a ta\u00f0 i\u0301 savni\u00f0 kemur ta\u00f0 u\u0301t nu\u0301."}, {"text_idx": "#000006", "text": "Fl\u00f8gan er eitt savn av sangum, i\u00f0 ein av okkara st\u00f8rstu lagsmi\u00f0um hevur gj\u00f8rt gj\u00f8gnum a\u0301rini."}, {"text_idx": "#000007", "text": "Martin er i\u0301 f\u00f8roysku kongaligu familjuni innan sangskriving, men kundi i\u0301 fleiri f\u00f8rum noti\u00f0 gott av betri produ\u0301sara a\u0301 si\u0301num u\u0301tga\u0301vum. Her eru l\u00f8gini, i\u00f0 sonur hansara Sakaris hevur framleitt tey bestu, og st\u00f8rri samstarv millum fe\u00f0garnar er ynskiligt, er eitt av no\u0301gvum poengum, i\u00f0 eg komi vi\u00f0 i\u0301 sendingini, sum i\u0301 \u00f8llum f\u00f8rum fyribils bleiv mi\u0301tt si\u0301\u00f0sta umm\u00e6li i\u0301 Brunsj."}, {"text_idx": "#000008", "text": "I\u0301 kv\u00f8ld fer Fjar\u00f0afestivalurin 2007 av bakkastokki. Hetta er a\u00f0ru fer\u00f0, at festivalurin i\u0301 Ska\u0301labotni ver\u00f0ur hildin, og vi\u00f0 eini spennandi skra\u0301 vi\u00f0 go\u0301\u00f0um blandi av u\u0301tlendskum og f\u00f8royskum n\u00f8vnum vi\u0301sir hesin festivalur, at vit eisini megna at skapa go\u0301\u00f0sku tilt\u00f8k vi\u00f0 kristiligum to\u0301nleiki i\u0301 F\u00f8royum."}, {"text_idx": "#000009", "text": "Vi\u00f0 amerikanska rokkbo\u0301lkinum Pillar og svensku veteranunum Jerusalem a\u0301 odda eru u\u0301tlendsku n\u00f8vnini a\u0301 sera h\u00f8gum st\u00f8\u00f0i. Men uppaftur meira spennandi eru f\u00f8roysku n\u00f8vnini. R\u00f8\u00f0in bo\u0301lkum vi\u00f0 ny\u0301skriva\u00f0um f\u00f8royskum to\u0301nleiki er long, og vi\u0301sir at eisini a\u0301 kristiliga to\u0301nleikapallinum er sto\u0301r menning. Eitt av ny\u0301ggjastu n\u00f8vnunum a\u0301 kristiliga to\u0301nleikapallinum Martin i\u0301 Grund vi\u0301sti i\u0301 samr\u00f8\u00f0u vi\u00f0 Sosialin i\u0301 gja\u0301r, hugbur\u00f0urin millum unga \u00e6ttarli\u00f0i\u00f0 av f\u00f8royskum to\u0301nleikarum. Ta\u00f0 er ikki longur no\u0301g miki\u00f0, at bo\u00f0skapurin er go\u0301\u00f0ur, to\u0301nleikurin skal eisini vera a\u0301 h\u00f8gum st\u00f8\u00f0i. Bo\u00f0skapur eigur onganti\u0301\u00f0 at vera ein umbering fyri at gera s\u00e6r o\u0301mak, sigur Martin."}, {"text_idx": "#000010", "text": "Hesin hugbur\u00f0ur er kristiligum to\u0301nleiki at frama, og sja\u0301lvur grundin undir teirri menning, i\u00f0 vit hava s\u00e6\u00f0 a\u0301 hesum palli seinnu a\u0301rini. Go\u0301\u00f0skan er st\u00f8\u00f0ugt vor\u00f0in betri og kristiligir bo\u0301lkar finnast nu\u0301 innan flest allar to\u0301nleikagreinir. Hetta er ein menning, sum i\u0301 alt st\u00f8rri mun hevur ka\u0301ma m\u00f8rkini millum ver\u00f0sligt og kristiligt. To\u0301nleikarar, i\u00f0 vanliga virka innan ver\u00f0sligan to\u0301nleik luttaka i\u0301 bo\u0301lkum vi\u00f0 kristiligum bo\u00f0skapi, og to\u0301nleikarar, i\u00f0 vanliga virka innan kristiliga to\u0301nleik luttaka i\u0301 bo\u0301lkum vi\u00f0 ver\u00f0sligum bo\u00f0skapi. Hetta er gle\u00f0iligt fyri f\u00f8royskan to\u0301nleik, ti\u0301 ta\u00f0 kann ikki vera nakar ivi um, at ta\u00f0 at bestu kreftirnar samstarva er f\u00f8royskum to\u0301nleiki at frama. Skal to\u0301nleikurin mennast b\u00e6\u00f0i sum listagrein og sum vinnuvegur er hetta einasta gongda lei\u00f0."}, {"text_idx": "#000011", "text": "Ein veteranur innan f\u00f8royskan to\u0301nleik, Martin Joensen, fer a\u0301 pall a\u0301 Fjar\u00f0afestivalinum i\u0301 morgin. Hansara lutt\u00f8ka a\u0301 Fjar\u00f0afestivalnum vi\u0301sir i\u0301 st\u00f8rri mun enn naka\u00f0 anna\u00f0 hvussu m\u00f8rkini millum ver\u00f0sligt og andaligt ka\u0301mast, men hetta er ivaleyst n\u00e6rliggjandi, ti\u0301 sum Martin Joensen sja\u0301lvur sigur i\u0301 Sosialinum i\u0301 gja\u0301r: \u201cUm Gu\u00f0 hevur skapt heimin, so er to\u0301nleikurin i\u0301 heiminum ikki ver\u00f0sligur\u201d"}, {"text_idx": "#000012", "text": "Alt fleiri bo\u0301lkar og einstaklingar kring allan heim geva to\u0301nleik u\u0301t a\u0301 alnetinum. Ny\u0301ggjasta f\u00f8royska u\u0301tga\u0301van av hesum slagi er vi\u00f0 Hei\u00f0riki a\u0301 Heygum. Talan er um a\u0301tta kendar f\u00f8royskar sangir, tulka\u00f0ar av Hei\u00f0riki. Her er l\u00f8g sum A\u0301tjan og Saknur hja\u0301 Hanusi og Poul F., I\u0301 ti\u0301num eygum hja\u0301 Martin Joensen, I\u0301 bu\u0301ri hja\u0301 Teimum a\u0301 Kamarinum og Eitt dy\u0301pi av dy\u0301rari ti\u0301\u00f0 hja\u0301 Elin Heinesen."}, {"text_idx": "#000013", "text": "L\u00f8gini eru ny\u0301ti\u0301mansgj\u00f8rd eitt sindur, hava fingi\u00f0 ny\u0301ggjan ham. Hann syngur tey inniliga og vakurt, og talan er um sera fri\u00f0arligan to\u0301nleik. Tankarnar leita eitt sindur til Chris Isak. Hetta er ein go\u0301\u00f0ur sangari og r\u00f8ddin er berandi li\u00f0urin i\u0301 \u00f8llum l\u00f8gunum. I\u0301 millum \u00f8ll tey kendu l\u00f8gini er eisini lagi\u00f0 Vetrargestur, i\u00f0 Hei\u00f0rikur sja\u0301lvur hevur skriva\u00f0."}, {"text_idx": "#000014", "text": "Til ber at hoyra to\u0301nleikin a\u0301 "}]